FI
15.5.2023
Euroopan unionin virallinen lehti
C 173/25
(3) velvoittaa Bulgarian tasavallan korvaamaan oikeudenkäyntikulut.
(1)
EUVL 2014, L 317, s. 35.
Kanne 17.3.2023 – Euroopan komissio v.
Helleenien tasavalta (Asia C-167/23) (2023/C 173/34) Oikeudenkäyntikieli: kreikka Asianosaiset Kantaja: Euroopan komissio (asiamiehet: Α.
Bouchagiar ja C. Hermes) Vastaaja: Helleenien tasavalta
Vaatimukset — On todettava, että Kreikka ei ole noudattanut asetuksen N:o 1143/2014 (1) 14 artiklan 1 ja 2 kohdan ja 13 artiklan 2 ja 5 kohdan sekä Euroopan unionin toiminnasta tehdyn sopimuksen mukaisia velvoitteitaan, koska se ei ole toteuttanut kaikkia tarpeellisia toimenpiteitä niitä haitallisia vieraslajeja, joilla on merkitystä unionin kannalta, koskevan seurantajärjestelmän täytäntöönpanemiseksi eikä ensisijaisia väyliä koskevan toimintasuunnitelman, jonka tarkoituksena on ehkäistä ennalta haitallisten vieraslajien tahaton tuonti ja leviäminen, laatimiseksi, täytäntöönpanemiseksi ja toimittamiseksi komissiolle, — Kreikka on velvoitettava korvaamaan oikeudenkäyntikulut.
Oikeudelliset perusteet ja pääasialliset perustelut Komissio katsoo, että Kreikka ei ole ottanut käyttöön (eikä sisällyttänyt olemassaolevaan järjestelmäänsä) niitä haitallisia vieraslajeja, joilla on merkitystä unionin kannalta, koskevaa seurantajärjestelmää asetuksen N:o 1143/2014 14 artiklan 1 kohdassa edellytetyllä tavalla.
Koska seurantajärjestelmää ei ole, Kreikka ei ole myöskään noudattanut niitä olennaisia vaatimuksia, jotka tällaisen järjestelmän on kyseisen asetuksen 14 artiklan 2 kohdan mukaan täytettävä.
Lisäksi komissio katsoo, että Kreikka ei ole laatinut eikä pannut täytäntöön yhtä toimintasuunnitelmaa tai toimintasuunnitelmien kokonaisuutta eikä toimittanut sitä/niitä viipymättä komissiolle.
Niinpä Kreikka ei ole noudattanut mainitun asetuksen 13 artiklan 2 ja 5 kohtaa.
Näistä syistä Kreikka on komission mukaan jättänyt noudattamatta asetuksen N:o 1143/2014 14 artiklan 1 ja 2 kohtaa ja 13 artiklan 2 ja 5 kohtaa sekä Euroopan unionin toiminnasta tehtyä sopimusta.
(1)
Haitallisten vieraslajien tuonnin ja leviämisen ennalta ehkäisemisestä ja hallinnasta 22.10.2014 annettu Euroopan parlamentin ja neuvoston asetus (EU) N:o 1143/2014 (EUVL 2014, L 317, s. 35).
Kanne 21.3.2023 – Euroopan komissio v. Irlanti (Asia C-172/23) (2023/C 173/35) Oikeudenkäyntikieli: englanti Asianosaiset Kantaja: Euroopan komissio (asiamiehet: C. Hermes ja E. Sanfrutos Cano) Vastaaja: Irlanti